CELEX: E2010P0002
Language: hu
Date: 2010-03-26 00:00:00
Title: A Héraðsdómur Reykjavíkur 2010. március 26-i tanácsadói vélemény iránti kérelme az EFTA-Bírósághoz a Þór Kolbeinsson kontra izlandi állam ügyben (E–2/10. ügy)

2.12.2010   
            
            
               HU
            
            
               Az Európai Unió Hivatalos Lapja
            
            
               C 325/21
            
         A Héraðsdómur Reykjavíkur 2010. március 26-i tanácsadói vélemény iránti kérelme az EFTA-Bírósághoz a Þór Kolbeinsson kontra izlandi állam ügyben
   (E–2/10. ügy)
   2010/C 325/05
   A Héraðsdómur Reykjavíkur (reykjavíki kerületi bíróság) 2010. március 26-i, a Bíróság Hivatalához 2010. április 6-án beérkezett levelében tanácsadói vélemény iránti kérelmet nyújtott be az EFTA-Bírósághoz a Þór Kolbeinsson kontra izlandi állam ügyben, az alábbi kérdéseket illetően:
   
               1.
            
            
               Összeegyeztethető-e a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelvvel és az időszakos vagy helyileg változó építkezések biztonsági és egészségvédelmi minimumkövetelményeinek végrehajtásáról (nyolcadik egyedi irányelv a 89/391/EGK irányelv 16. cikkének (1) bekezdése értelmében) szóló, 1992. június 24-i 92/57/EGK tanácsi irányelvvel, hogy felelősségre vonnak egy munkavállalót a munkahelyi baleset következtében elszenvedett veszteségekért, mivel saját gondatlansága is közrejátszott annak bekövetkezésében, ha megállapítást nyert, hogy a munkáltató saját kezdeményezésére nem tett eleget a munkahelyi biztonságra és a munkahelyi feltételekre vonatkozó szabályoknak?
            
         
               2.
            
            
               Amennyiben a fenti kérdésre adott válasz nemleges, az izlandi állam köteles-e kártérítést megítélni azon munkahelyi balesetet szenvedett munkavállaló részére, akinek a fent említett irányelvekkel ellentetében – mivel saját gondatlansága közrejátszott annak bekövetkezésében – részben vagy egészben viselnie kellett az elszenvedett veszteségeket, azon okból, hogy az állam az izlandi jogban nem hajtotta végre megfelelően az irányelveket?